**FINANSUOJAMOS VEIKLOS**

Vykdant Neįgaliųjų asociacijų veiklos rėmimo 2023 m. projektus, finansuojamos šios veiklos:

1. **neįgaliųjų teisių gynimas:**
	1. **nuolatinio pobūdžio atstovavimas** (teikiant teisines konsultacijas, atstovaujant neįgaliuosius mediacijos procesuose, išankstinio ginčų nagrinėjimo ne teismo tvarka institucijose ir (ar) valstybės, savivaldybių institucijose bei įstaigose, valstybės, savivaldybių institucijų bei įstaigų darbo grupėse ir pan., teikiant pasiūlymus teisės aktų projektams);
	2. **švietėjiška veikla** (paskaitos, kampanijos, akcijos, renginiai, įvairios priemonės, orientuotos į visuomenės ir viešąsias paslaugas teikiančių specialistų švietimą neįgaliųjų teisių klausimais), konferencijos, seminarai, mokymai ir kiti renginiai, susiję su neįgaliųjų teisių gynimu;
	3. **metodinė pagalba neįgaliųjų asociacijos nariams** (informavimas, konsultavimas, metodinės švietėjiškos pagalbos teikimas teisės aktų reikalavimų taikymo, teisės aktų pakeitimų, projektų rašymo, jų įgyvendinimo ir pan. klausimais);
	4. **tarptautinis bendradarbiavimas;**
2. **prioritetinės veiklos:**
	1. **smurto, neapykantos nusikaltimų ir neapykantos kalbos prieš neįgaliuosius prevencija ir pagalba nuo smurto, neapykantos nusikaltimų ir neapykantos kalbos nukentėjusiems neįgaliesiems** (teisinės konsultacijos, informavimas, konsultavimas, tarpininkavimas, atstovavimas, mokymai, įvairios priemonės, skirtos kovoti su smurtu, neapykantos nusikaltimais ir neapykantos kalba prieš neįgaliuosius, šviesti išnaudojimo ir smurto atpažinimo, prevencijos ir šalinimo klausimais, didinti informuotumą ir sąmoningumą apie neapykantos nusikaltimus ir neapykantos kalbą);
	2. **informacijos prieinamumo žmonėms su negalia skatinimo veikla** (įvairios priemonės, orientuotos į informacijos prieinamumą, konferencijos, seminarai, mokymai ir kiti renginiai, susiję su negalią turintiems asmenims prieinama aplinka, galimybe gauti informaciją alternatyviais jos pateikimo formatais). Šiai veiklai nėra priskiriamos su Nuostatų 15.7 papunktyje nurodyta periodinių leidinių leidybos veikla susijusios veiklos ir išlaidos;
	3. **neįgaliųjų dalyvavimo atviroje darbo rinkoje skatinimo veikla** (įvairios priemonės, orientuotos į neįgaliųjų dalyvavimą atviroje darbo rinkoje, mokymai ir kiti renginiai, susiję su neįgaliųjų užimtumo atviroje darbo rinkoje skatinimu, darbdavių išankstinio požiūrio pokyčiu negalią turinčių žmonių atžvilgiu, sėkmingų negalią turinčių žmonių įdarbinimo pavyzdžių viešinimu, informacija apie darbo vietų steigimą ir pritaikymą, pagalbą įdarbinant ir pradėjus dirbti ir pan.);
	4. **įtraukiojo ugdymo skatinimo veikla** (įvairios priemonės, orientuotos į įtraukiojo ugdymo skatinimą (konsultacijos, viešinimas apie negalią turinčius vaikus bendrajame ugdyme, atstovavimas, tarpininkavimas ir pan.), mokymai ir kiti renginiai, susiję su įtraukiojo ugdymo skatinimu;
3. **specialistų kvalifikacijos tobulinimas** (tiesiogiai su neįgaliaisiais dirbančių specialistų kvalifikacijos tobulinimas, paraišką teikiančios neįgaliųjų asociacijos, jos filialų, atstovybių ir (ar) vienijamų juridinių asmenų, partnerių (jei projektas vykdomas kartu su partneriu), kitų neįgaliųjų asociacijų darbuotojų vadybos įgūdžių lavinimas);
4. **neįgaliųjų savarankiško gyvenimo įgūdžių ugdymas mokymuose, seminaruose, stovyklose**;
5. **pareiškėjo, projekto vykdytojo organizuojami aktyvaus poilsio renginiai neįgaliesiems ir pareiškėjo, projekto vykdytojo narių dalyvavimas kitų juridinių asmenų organizuojamuose aktyvaus poilsio renginiuose;**
6. **pareiškėjo, projekto vykdytojo, organizuojami kultūros renginiai neįgaliesiems ir pareiškėjo, projekto vykdytojo narių dalyvavimas kitų juridinių asmenų organizuojamuose kultūros renginiuose;**
7. **periodinių leidinių** (ne mažiau kaip keturi numeriai per metus, ne mažesnis kaip 500 egzempliorių vieno numerio tiražas, jei leidžiamas popierinis periodinis leidinys (įskaitant Brailio raštu ir garsiniu formatu leidžiamą tiražą), **susijusių su neįgaliųjų socialine integracija ir lygių galimybių neįgaliesiems sudarymu, leidyba** reginčiųjų raštu, Brailio raštu, elektroniniu formatu, garsiniu formatu, įskaitant ir QR kodus, kuriais pateikiama informacija lietuvių gestų kalba. Ne mažiau nei 40 procentų periodinio leidinio informacijos turi būti parengta lengvai suprantama kalba. Publikuojamų straipsnių turinys turi būti susijęs su neįgaliųjų socialine integracija ir lygių galimybių sudarymu:
	1. leidybos publikacijų rengimas šiomis neįgaliesiems aktualiomis temomis: neįgaliųjų ugdymas, sveikatos apsauga, švietimas, mokslas, socialinė apsauga, socialinė politika, socialinės atskirties mažinimas, kultūra, sportas, aplinkos prieinamumas neįgaliesiems, neįgaliųjų užimtumas, profesinis rengimas, profesinė reabilitacija, dalyvavimas atviroje darbo rinkoje, laisvalaikis;
	2. leidybos publikacijų rengimas šiomis temomis pagal pareiškėjo, projekto vykdytojo veiklos pobūdį: žmonių su negalia integracijos politika ir jos įgyvendinimo priemonės, neįgaliųjų teisės, su neįgaliaisiais susiję projektai, mokslo pasiekimų, įvairių tyrimų populiarūs pristatymai, analitiniai straipsniai, neįgaliųjų socialinės integracijos geroji patirtis Lietuvoje ir užsienio šalyse, nevyriausybinių organizacijų ir jų vienijamų narių veikla, neįgaliųjų saviraiška, kultūrinės programos ir aktualijos.